Oficialusis leidinys L 116 , 13/05/2003 p. 0001 - 0002



Tarybos reglamentas (EB) Nr. 814/2003 2003 m. gegužės 8 d. iš dalies keičiantis Reglamentą (EB) Nr. 2501/2001, numatantį bendrųjų tarifų lengvatų sistemos taikymą nuo 2002 m. sausio 1 d. iki 2004 m. gruodžio 31 d. EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 133 straipsnį, atsižvelgdama į Komisijos pasiūlymą, kadangi: (1) Nuo Reglamento (EB) Nr. 2501/2001 [1] įsigaliojimo 2002 m. sausio 1 d. buvo nuspręsta, kad jį reikia iš dalies keisti. (2) Visų pirma reikėtų pradėti taikyti konkrečią nuostatą, kad kiekviena šalis naudos gavėja, kurią ištiks sunki ekonominė arba finansinė krizė, būtų atleista nuo naujų sektorių gradavimo. Be to, kadangi Reglamento (EB) Nr. 2501/2001 nuostatos dėl sektorių negali būti taikomos produktams, kuriems nepriskirtas joks konkretus sektorius, reikėtų iš dalies pakeisti minėto reglamento III priedą tam, kad kiekvienam produktui, kuriam taikoma kuri nors tvarka, būtų priskirtas sektorius. (3) Paaiškėjo, kad sprendimo, numatyto pirmiau minėto reglamento 12 straipsnio 5 dalyje, iki 2003 m. sausio 1 d. priimti neįmanoma; todėl tikslinga numatyti, kad tarifų lengvatų panaikinimas būtų taikomas dviem etapais, t. y. nuo 2003 m. lapkričio 1 d. ir 2004 m. gegužės 1 d. (4) Todėl reikėtų atitinkamai iš dalies pakeisti Reglamentą (EB) Nr. 2501/2001, PRIĖMĖ ŠĮ REGLAMENTĄ: 1 straipsnis Reglamentas (EB) 2501/2001 iš dalies keičiamas taip: 1. 10 straipsnis papildomas šia dalimi: "3. 1 ir 2 dalyse nurodytos tarifų lengvatos netaikomos atitinkamos kilmės šalies produktams, priskirtiems sektoriams, kuriems tos tarifų lengvatos buvo panaikintos pagal I priedo D skiltį arba pagal sprendimą, priimtą laikantis 12 straipsnio." 2. 12 straipsnio 6 dalis pakeičiama taip: "6. Pirmasis sprendimas, priimtas remiantis 5 straipsnio dalimi, taikomas: - nuo 2003 m. lapkričio 1 d., kai tarifų lengvatos panaikinamos 50 %, ir nuo 2004 m. gegužės 1 d., kai tarifų lengvatos panaikinamos 100 % remiantis 1 straipsnio dalyje nustatyta tvarka; ir - nuo 2003 m. sausio 1 d., kai tarifų lengvatų taikymas yra atnaujinamas remiantis 2 straipsnio dalyje nustatyta tvarka. Vėliau sprendimai, priimti remiantis 5 straipsnio dalimi, įsigalioja antrų metų, einančių po metų, kuriais tie sprendimai buvo priimti, sausio 1 d." 3. 12 straipsnis papildomas šia dalimi: "8. Jei šalis naudos gavėja per 12 paskutinių mėnesių laikotarpį, kurio duomenis ji turi, užregistruoja 3 % savo faktinio bendrojo vidaus produkto, išreikšto jos nacionaline valiuta, sumažėjimą, sprendimams, priimtiems remiantis 5 straipsnio dalimi, 1 straipsnio dalis netaikoma." 4. I priedo pradžioje esanti aiškinamoji dalis iš dalies keičiama taip: Nuorodoje "D skiltis" žodžiai skliausteliuose "(7 straipsnio 8 dalis)" pakeičiami žodžiais "(7 straipsnio 8 dalis ir 10 straipsnio 3 dalis)." 5. II priedo 4 punkto ( "Statistikos šaltiniai" ) tekstas pakeičiamas taip: "Statistinis duomenų apie vienam gyventojui tenkančias pajamas šaltinis yra Pasaulio banko Pasaulio vystymosi ataskaita, duomenų apie ketvirčio bendrąjį vidaus produktą – TVF tarptautiniai finansiniai statistiniai duomenys, duomenų apie pagamintą eksportą – JT COMTRADE statistikos duomenys, duomenų apie Bendrijos importą – COMEXT statistiniai duomenys." 6. III priedas papildomas nauju sektoriumi, kaip nurodyta šio reglamento priede. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gegužės 8 d. Tarybos vardu Pirmininkas M. Chrisochoïdis [1] OL L 346, 2001 12 31, p. 1. -------------------------------------------------- PRIEDAS (Sektorius, kuris turi būti įrašytas į III priedą, kaip nurodyta 1 straipsnio 6 punkte) "XXXIV | Kiti netaurieji metalai ir netauriųjų metalų dirbiniai | 720219; 720229; 72023000; 72029200; 72071190; 72071290; 72071919; 72071939; 72071990; 72072019; 72072059; 72072079; 72089090; 72099090; 72101190; 72101290; 72102090; 72103090; 72104190; 72104990; 72105090; 72106190; 72106990; 72107090; 72109010; 72109090; 72112391; 72112399; 72112950; 72112990; 72119019; 72119090; 72121093; 72121099; 72122019; 72122090; 72123019; 72123090; 72124095; 72124098; 72125010; 72125058; 72125075; 72125091; 72125093; 72125097; 72125099; 72126019; 72126093; 72126099; 72151000; 721550; 72159090; 721661; 72166900; 721691; 72169990; 72189190; 72189919; 72189991; 72189999; 72199090; 72202031; 72202039; 72202051; 72202059; 72202091; 72202099; 72209019; 72209039; 72209090; 722220; 72223051; 72223091; 72223098; 72224091; 72224093; 72224099; 72249019; 72249091; 72249099; 72252090; 72259190; 72259290; 72259990; 72261190; 72261990; 72262080; 72269290; 72269380; 72269480; 72269980; 72281050; 72281090; 72282060; 722840; 722850; 72286081; 72286089; 72287091; 72287099; 7229; 73012000; 73021010; 73024090; 73029030; 73029090." | --------------------------------------------------